I marts blev regeringen og Dansk Folkeparti enige om, at der skal opsættes et vildsvinehegn ved den dansk-tyske grænse for at holde den afrikanske svinepest ude af Danmark.

Siden da er der blevet debatteret på både borgermøder, i medierne og på de sociale medier. I starten af april sagde jæger Hans Kristensen fra Tønder til Flensborg Avis, at hegnet ifølge ham ikke giver nogen mening.

- Man klasker et stort hegn op, men hele Flensborg Fjord er fuldstændig fri endnu, og der vil de kunne svømme hen over, sagde han dengang til Flensborg Avis.

En ny video fra shz.de viser nu, hvordan 14 vildsvin svømmer mod land ved den tyske landsby Masholm øst for Flensborg.